CELEX: 31999D0302
Language: hr
Date: 1999-04-30 00:00:00
Title: 1999/302/EZ: Odluka Komisije od 30. travnja 1999. o izmjeni Odluke 94/360/EZ o smanjenju učestalosti fizičkih pregleda pošiljaka određenih proizvoda koji se unose iz trećih zemalja na temelju Direktive Vijeća 90/675/EEZ (priopćena pod brojem dokumenta C(1999) 1166)  Tekst značajan za EGP

03/Sv. 059
            
            
               HR
            
            
               Službeni list Europske unije
            
            
               28
            
         31999D0302
   
               L 117/58
            
            
               SLUŽBENI LIST EUROPSKE UNIJE
            
            
               30.04.1999.
            
         
      ODLUKA KOMISIJE
   
   od 30. travnja 1999.
   o izmjeni Odluke 94/360/EZ o smanjenju učestalosti fizičkih pregleda pošiljaka određenih proizvoda koji se unose iz trećih zemalja na temelju Direktive Vijeća 90/675/EEZ
   (priopćena pod brojem dokumenta C(1999) 1166)
   (Tekst značajan za EGP)
   (1999/302/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 90/675/EEZ od 10. prosinca 1990. o utvrđivanju načela kojima se uređuje organizacija veterinarskih pregleda proizvoda koji ulaze u Zajednicu iz trećih zemalja (1), kako je zadnje izmijenjena Direktivom 97/79/EZ (2), a posebno njezin članak 8. stavak 3.,
   
               (1)
            
            
               budući da se Odlukom Komisije 1999/301/EZ (3) predviđa obustava uvoza svježeg mesa goveda, uključujući nusproizvode klanja za prehranu ljudi podrijetlom iz Sjedinjenih Američkih Država, koja vrijedi od 15. lipnja 1999.; budući da u međuvremenu svježe meso goveda, zajedno s nusproizvodima klanja, uvezeno iz Sjedinjenih Američkih Država ne smije sadržavati nikakve rezidue hormona za poticanje rasta;
            
         
               (2)
            
            
               budući da se po primjeni članka 8. Direktive 90/675/EEZ u Prilogu Odluci Komisije 94/360/EZ (4) propisuje smanjena učestalost pregleda određenih proizvoda iz trećih zemalja; budući da su u svježem mesu goveda, uključujući i nusproizvode klanja, osim u mesu bizona s nusproizvodima klanja, podrijetlom iz Sjedinjenih Američkih Država otkriveni određeni ksenobiotički hormoni za poticanje rasta i neuobičajeno visoka razina rezidua prirodnih hormona te je stoga nužno pojačati usklađene preglede takvog mesa;
            
         
               (3)
            
            
               budući da su mjere predviđene ovom Odlukom u skladu s mišljenjem Stalnog veterinarskog odbora,
            
         DONIJELA JE OVU ODLUKU:
   Članak 1.
   Iza članka 1. Odluke 94/360/EZ umeće se sljedeći članak:
   
      „Članak 1.a
      1.   Neovisno o odredbama članka 1., razina i organizacija fizičkih pregleda koje države članice moraju na svim graničnim inspekcijskim ili graničnim prijelazima provoditi, prilikom ulaska na njezino područje, na pošiljkama svježeg mesa goveda, uključujući i nusproizvode klanja, osim na mesu bizona s nusproizvodima klanja, koje dolazi ili potječe iz Sjedinjenih Američkih Država su sljedeće:
      
                  —
               
               
                  učestalost fizičkih pregleda povećava se za 100 %,
               
            
                  —
               
               
                  iz svake pošiljke se uzimaju dva službena uzorka i pretražuju na rezidue ksenobiotičkih hormona melengestrol acetata, trenbolona i zeranola, te na neuobičajeno visoke razine rezidua prirodnih hormona 17 beta estradiola, progesterona i testosterona,
               
            
                  —
               
               
                  s uzorcima se postupa sukladno točkama 2.6., 2.7. i 2.9. Priloga Odluci Komisije 98/179/EZ (5),
               
            
                  —
               
               
                  uzorci se radi obavljanja laboratorijskih testova šalju u neki od laboratorija iz Priloga ovoj Odluci.
               
            2.   Države članice dopuštaju ulazak na svoje područje i slanje u drugu državu članicu samo onom svježem mesu goveda, uključujući nusproizvode klanja, za koje su rezultati pretrage i analize iz stavka 1. bili povoljni.
      3.   Za sve troškove nastale primjenom ovog članka tereti se pošiljatelj, primatelj ili njihovi zastupnici.
   
   Članak 2.
   Odredbe članka 1. preispituju se nakon što nadležna državna tijela Sjedinjenih Američkih Država dostave podatke o razvoju situacije i potrebna jamstva.
   Članak 3.
   Ova je Odluka upućena državama članicama.
   
      Sastavljeno u Bruxellesu 30. travnja 1999.
      
         
            Za Komisiju
         
         Karel VAN MIERT
         
         
            Član Komisije
         
      
   
   
      (1)  SL L 373, 31.12.1990., str. 1.
   
   
      (2)  SL L 24, 30.1.1998., str. 31.
   
   
      (3)  SL L 117, 5.5.1999., str. 52.
   
   
      (4)  SL L 158, 25.6.1994., str. 41.
   
   
      (5)  SL L 65, 5.3.1998., str. 31.”
   
   PRILOG
   POPIS LABORATORIJA
   
               1.
            
            
               
                           Rijksinstitut voor Volksgezondheid en Milieu
                        
                     
                           EU Referentni laboratorij Zajednice
                        
                     
                           (Antonie van Leewenhoekklaan 9)
                        
                     
                           PO Box 1, 3720 BA Bilthoven
                        
                     
                           Nizozemska
                        
                     
                           Ravnatelj CRL-a i osoba za kontakt: dr. Rainer W. Stephany
                        
                     
                           Tel. (31) 302 74 26 13
                        
                     
                           Faks (31) 302 74 44 03
                        
                     
                           E-pošta crl.aro@rivm.nl ili rainer.stephany@rivm.nl
                        
                     
         
               2.
            
            
               
                           Laboratoire des dosages hormonaux
                        
                     
                           Nacionalni referentni laboratorij
                        
                     
                           École nationale vétérinaire de Nantes
                        
                     
                           BP 50707
                        
                     
                           44307 Nantes Cedex 3
                        
                     
                           (Francuska)
                        
                     
                           Ravnatelj NRL-a i osoba za kontakt: dr. François André
                        
                     
                           Tel. (33) 240 68 77 66
                        
                     
                           Faks (33) 240 68 78 78
                        
                     
                           E-pošta andre@vet-nantes.fr
                        
                     
         
               3.
            
            
               Bilo koji drugi laboratorij u državi članici koji primjenjuje orijentacijske analize pomoću otopine izotopa na linijskoj plinskoj kromatografiji i/ili tekućinskoj kromatrografiji masene spektrometrije u skladu s jamstvom kvalitete (QA) po normi EN45001, i koji provodi kontrolnu analizu koja se obavlja pomoću masene spektrometrije u skladu s jamstvom kvalitete po normi EN 45001.